CPT บวกต่อกว่า 3% ทุบสถิติ “ออลไทม์ไฮ” โบรกฯ ชี้เทคนิคขาขึ้น ลุ้นทดสอบแนวต้าน 2.52 บ.
CPT บวกต่อกว่า 3% ทุบสถิติ “ออลไทม์ไฮ” โบรกฯ ชี้เทคนิคขาขึ้น ลุ้นทดสอบแนวต้าน 2.52 บ. ล่าสุด ณ เวลา 11.10 น. อยู่ที่ 2.48 บาท บวก 0.08 บาท หรือ 3.33% สูงสุดที่ 2.50 บาท ต่ำสุดที่ 2.38 บาท ด้วยมูลค่าซื้อขาย 38.57 ล้านบาท
11 มิ.ย. 2561

ผู้สื่อข่าวรายงานว่า ราคาหุ้น บริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT ล่าสุด ณ เวลา 11.10 น. อยู่ที่ 2.48 บาท บวก 0.08 บาท หรือ 3.33% สูงสุดที่ 2.50 บาท ต่ำสุดที่ 2.38 บาท ด้วยมูลค่าซื้อขาย 38.57 ล้านบาท

ทั้งนี้ ราคาหุ้น CPT ปรับตัวขึ้น 2 วันติด นับตั้งแต่ราคาหุ้นอยู่ที่ระดับ 2.32 บาท เมื่อวันที่ 7 มิ.ย.2561และปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 20 ธ.ค.2561 โดยมีราคา IPO อยู่ที่ 2.30 บาท
ด้าน บล.โกลเบล็ก ระบุในบทวิเคราะห์ แนะนำ “ซื้อเก็งกำไร” หุ้น CPT ให้แนวรับ 2.34 บาท แนวต้าน 2.52 บาท และจุดตัดขาดทุนที่  2.30 บาท โดยราคาหุ้นปรับตัวขึ้นสร้างจุดสูงสุดใหม่ตามภาพ โดยสามารถปิดเหนือระดับราคาสูงสุดเดิมได้สำเร็จ สอดคล้องกับค่าสัญญาณ MACD+RSI ที่ชี้ขึ้นทำให้มีโอกาสปรับตัวขึ้นต่อได้